หากมีเพศสัมพันธ์หลังเป็นประจำเดือน 1-2วัน ใส่ถุงยางมีโอกาสท้องมั้ยคะ
สวัสดีค่ะ การมีเพศสัมพันธ์ในช่วงใดๆของเดือนนั้นมีโอกาสตั้งครรภ์ได้ เพียงแต่มากน้อยต่างกัน ในบางรายอาจทำการนับวันหลีกเลี่ยงการตกไข่เพื่อคุมกำเนิดซึ่งเป็นวิธีที่ไม่แนะนำโดยในช่วงมีประจำเดือน 7 วันแรกนั้น มักจะเป็นช่วงที่ไม่มีการตกไข่ แต่ก็บอกไม่ได้แน่ชัด ในบางคนอาจมีการตกไข่คลาดเคลื่อนหรือถ้าเลือดที่ออกมาไม่ใช่เลือดประจำเดือนจริง ก็จะบอกอะไรเกี่ยบกับการตกไข่ไม่ได้เลยดังนั้นทุกครั้งที่มีเพศสัมพันธ์ ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน กรณีนี้ที่ได้ใส่ถุงยางอนามัยป้องกันไว้ตลอดแล้ว โอกาสตั้งครรภ์มีได้น้อยกว่า 1-2%สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป